
ПРОГРАМА ЗА РАЗВИТИЕ НА СЕЛСКИТЕ РАЙОНИ

„Европейски земеделски фонд за развитие на селските райони – Европа инвестира в селските райони”, МИГ Сливница – Драгоман

Изх № 092/27.09.2022г.
ОБЯВА ЗА ОБЩЕСТВЕНО ОБСЪЖДАНЕ НА

ПРОМЕНИ В СВОМР НА МИГ СЛИВНИЦА – ДРАГОМАН

Сдружение „Местна инициативна група Сливница – Драгоман“ обявява за обществено обсъждане проект на промени в Стратегията за Водено от общностите местно развитие (ВОМР) изпълнявана съгласно Споразумение №РД50-145/21.10.2016г. по подмярка 19.2 „Прилагане на операции в рамките на стратегии за водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020г.

Във връзка с изпратено от МИГ Сливница – Драгоман писмо до Министерство на земеделието с вх. № 19-19-2-01-33/31.08.2022 г., с което информираме УО на ПРСР 2014 - 2020 г., че сме подготвили в ИСУН проект на процедура за прием на проектни предложения по подмярка 6.4 „Инвестиции в подкрепа на неземеделски дейности“ и получен отговор на 19.09.2022г. от Министерство на земеделието чрез ИСУН, с който ни уведомяват, че при проверката на процедурата се установили, че в Условията за кандидатстване, като част от етап „Техническа и финансова оценка“ по мярка 6.4 „Инвестиции в подкрепа на неземеделски дейности“, е включен критерий за избор на проекти № 11 „Оценка на бизнесплана – от 0 до 20 т. (устойчивост – 0 – 5 т., рентабилност 0 – 5 т., качество на проектното предложение – от 0  до 10 т.)“. Този критерий по същество представлява условие за допустимост към кандидатите, като оценката на бизнес плана се извършва на етап „Административно съответствие и допустимост“. По тази причина извършването на такава проверка е включено в оценителната таблица за АСД и работен лист към нея от Условията за кандидатстване. 

Предвид гореизложеното и факта, че този критерий е включен в стратегията за ВОМР, МИГ Сливница - Драгоман следва да предприеме необходимите действия за промяна на критерия по съответната мярка от стратегията.

Критерия „Оценка на бизнес плана“ съществува и за останалите частни мерки от СВОМР на МИГ Сливница – Драгоман – мярка 4.1 „Инвестиции в земеделски стопанства“ и мярка 4.2 „Инвестиции в преработка/маркетинг на селскостопански продукти“. Също така в СВОМР на МИГ Сливница – Драгоман няма описано при равен брой точки на две или повече проектни предложения как става класирането на проектните предложения.
 За целта е необходимо да бъде направена промяна на Стратегията, след провеждане на обществено обсъждане и Решение на Общото събрание на МИГ, касаещи премахване на Критерия „Оценка на бизнес плана“ в частните мерки 4.1 „Инвестиции в земеделски стопанства“, 4.2 „Инвестиции в преработка/маркетинг на селскостопански продукти“ и 6.4 „Инвестиции в подкрепа на неземеделски дейности“, както и описание на предимството на проектните предложения с равен брой точки за всичките мерки от СВОМР на МИГ Сливница – Драгоман.  С предложението за промените, допустимостта и мотивите за всяка конкретна промяна може да се запознаете на сайта на МИГ Сливница – Драгоман.

Предложения и коментари по публикувания проект на промени в Стратегията за водено от общонстите местно развитие могат да се изпращат в срок до 17.00 ч. на 10.10.2022г. в офиса на МИГ Сливница – Драгоман – гр. Сливница, пл. „Съединение“ №1, ет.1 или на електронна поща: leader@mig-sd.org.

На 11.10.2022г. от 10.00 часа в заседателната зала на община Сливница ще се проведе присъствено обсъждане. Каним всички заинтересовани да вземат участие.

Проект на промени на СВОМР:

С уважение,

ВАСКО СТОИЛКОВ

Председател на УС на МИГ Сливница - Драгоман
                               Сдружение „Местна инициативна група Сливница - Драгоман”,
Споразумение № РД 50-145/21.10.2016г.,

2200 гр.Сливница, пл. „Съединение” № 1, ет.1,  тел: 0887431215 ,
E-mail: leader@mig-SD.org, web: www.mig-SD.org

